Viborger Samler, 1849-10-11
Sønderborg, den 4de Octbr. Som et høist glædeligt Beviis paa, at Danskheden her ingenlunde er i Aftagende og tillige som et slaaende Modbeviis imod den i "Osisee Telegraph nylig fremsatte løgnagtige Paastand, at Tydskheden stedse vinder større Terrain her paa Øen, fortjener at meddeles, at efter Sigende flere af vore Hjemtydskere, deriblandt endog saadanne, som endnu forige Aar vare saa exalterede, at de kunde underskrive den forræderske Adresse til Oprørsregjeringen, nu ere indtraadte som Medlemmer i det herværende Kongeligt privilegerede borgerlige Skytterlaug og at disse nye Medlemmer med de øvrige gamle Laugsbrødre agte at celebrere Hs. Majestæts høie Fødselsdag ved et Bal i Holsteinisches Haus". (S. Ugbl.) Fra Aabenraa skrives i Nord. fr. Pr." under 3die Octbr.: Efterat iforgaars den forrige Postmester Knudsen ved svensk Vaabenmagt var bleven fortrængt af sit Embede, var der fra den herværende Besætnings Side truffet alle Forberedelser, for at forebygge enhver Demonstration af de herværende Jndvaanere mod den af os paatvungne Postmester Moltke. Militairet og navnligt det norske Artilleri, var paalagt, at holde sig rede til at rykke ud hvert Øieblik. General Malmborg, som i Flensborg havde faaet Underretning om, at man vilde bringe Moltke en Kattemusik, fandt heri en saa truende Fare, at han ufortøvet lod sig befordre hertil med Coureerheste, for i høistegen Person at anordne de nødvendige Forholdsregler; og i Sandhed, det er lykkedes den store svenske General at erhverve sig her et Navn som vil glimre i Katteconcerternes Annaler. Thi paa Grund af en mulig viist intenderet Kattemusik at erklære en By i visse Maader i Beleiringstilstand, der hidtil ikke har gjort sig skyldig i nogensomhelst Krænkelse af den lovlige Orden og Rolighed, er dog saa temmelig uden Exempel. Strax efter Generalens Ankomst til Aabenraa lod Generalen Borgemester Schow kalde til sig og erklærede ham, han havde faaet Underretning om, at man vilde bringe Postmester M. en Kattemusik og var derfor ilet hid, for at qvæle en saa farlig Demonstration i Fødselen. Han var engang for Alle ikke nogen Ven af en saadan Musik og vilde vide at forhindre den med alle til hans Raadighed staaende Midler. Han var kommen til Slesvig for at opretholde en lovlig Tilstand i Landet, og han vilde derfor underrette Borgmesteren om, at han havde givet sit Militair den Ordre, ufortøvet at lade Enhver gribe, der tog Deel i den intenderede Demonstration, bringe ham til Raadhuset og uden videre der lade ham prygle med Hesselkjæppe. Dette skulde Borgmesteren underrette Befolkningen i Aabenraa om. - Borgemesteren svarede, at der endnu ikke var kommet ham Noget for Øre om en Kattemusik, men at han dog ikke vilde undlade at meddele sine Medborgere disse Hr. Generalens rigtignok meget mindeværdige Yttringer. Førend Schow fjernede sig, lod Generalen Commandanten træde ind og tildeelte ham i Overeensstemmelse med Ovenstaaende de tilsvarende Befalinger, for at Borgemesteren kunde overbevise sig om, at han meente det alvorligt med sine Trudsler." Hs. Maj. Kongens Fødselsdag er i Flensborg feiret ved stor Parade af de svenske Tropper, ved et Sømandstog med Dannebrogsslag og ved vaiende Dannebrogsfaner fra Husene, uden at Ordenen er bleven forstyrret.